Arno Lagrange

Arno Raymond LAGRANGE naskiĝis je la 1-a de septembro 1956 en Saint-Brice-sous-Forêt, ĉirkaŭurbo de Parizo kiel filo de Georges Lagrange kaj Erika Frieß kaj frato de Patrick Lagrange. Li ricevis la duan antaŭnomon "Raymond" honore al Raymond Schwartz, gvidinto de la kabaredo Tri koboldoj kie liaj gepatroj interkonatiĝis. Li estas denaska esperantisto, konata kiel teatra aktoro, tradukisto, enscenigisto, scenteĥnikisto kaj longjara administranto de Vikipedio en Esperanto. Li laboris interalie en jenaj teatraj ensembloj: Teatro Esperanto de Parizo (TESPA), La Krizalido, Kallima, Théâtre de l'Epicéa, Teatra Trupo de Tuluzo. En 2024 li ekprezentadis en diversaj renkontiĝoj la "Ŝaknovelon" kiun li adaptis por la teatro laŭ Stefan Zweig.

Loĝinte en Sainte-Apollonie kaj Tarabel ankaŭ situanta en Lauragais li loĝis ĝis februaro 2013 en Bellegarde-du-Razès, aktiva en Esperanto-Kultur-Centro en Tuluzo, en kies kadro li rolis kiel kunorganizanto de KAFE. Li aktivis kiel Vikipediisto ĝis tiu sama dato. La 17an de februaro 2013 li afiŝis al sia fotaro foton de la "lasta tago da libero"Vidu kopion arĥivitan de la originalo kaj ekde tiam ne plu aktivas ĉe la Esperanta Vikipedio.Specialaĵo:Kontribuoj/ArnoLagrange Kontribuoj de uzanto ArnoLagrange - Vikipedio

 Referencoj 

 Vidu ankaŭ 
 Esperanta Teatro
 82a Hispana Kongreso de Esperanto

 Eksteraj ligiloj 

 Persona retejo (laste ĝisdatigita en 2007)
 Teatra aktivado (laste ĝisdatigita en 2024)
 Fotaro
 Neciklopedio
 BET-59: Konatiĝu kun Arno Lagrange, artikolo en La Ondo de Esperanto aperinta 2024-09-25 ()

Kategorio:Esperanto-aktoroj
Kategorio:Francaj esperantistoj
Kategorio:Francaj vikimedianoj
Kategorio:Denaskaj esperantistoj
Kategorio:Vivantaj homoj
Kategorio:Naskiĝintoj la 1-an de septembro